Olairon. Bilboren erraiak

Olairon. Bilboren erraiak Bilboko meatzaritzaren iraganari buruzko film dokumentala da, Raul Lopez de Gereñuk eta Imanol Murok zuzendua eta 2023an estreinatua. Bilboko meatzaritzaren iragan honetan, Malaespera meategian eta Bilbo Zaharraren inguruan jartzen dute fokua.

 Testuingurua 
Burdina meategiek Bilboren nortasuna sortzen lagundu zuten XIX. eta XX. mendeetan. Gaur egun, auzo berrien azpian lurperatuta daude, eta biztanle gehienentzat ahaztuta.2020ko irailean, Bilboko Udaleko osoko bilkurak mozio bat onartu zuen hirirako aktibo gisa berreskuratzeko, Malaespera meategiaren balio historiko eta geologiko handia aitortuz. Baita ere, azaldu zuten Udala EEErekin, Energiaren Euskal Erakundearekin, lanean ari dela jada meatzea bisitei irekitzeko proiektu bat zehazteko.

 Argumentua 
Dokumental honek Bilboko «historian erabakigarria izan zen garai» baten memoria berreskuratu nahi du, non «burdin meatzaritza hiriaren motor ekonomikoa zen».Ibilbide bat planteatzen du iragan horretako aztarna garrantzitsuenetako batetik, Malaespera meategitik, Miribilla auzo berriaren lurpean dagoena baina sarrera Abusu auzoan duena. Iraganeko adituen eta protagonisten testigantzak biltzen ditu, 100 urte baino gehiago iraun zuen eta gaur egungo Bilbo eraikitzeko funtsezkoa izan zen meatze-jardueraren garrantzia eta berezitasuna erakusten dutenak.

 Estreinaldia 
2023an estreinatu zen, eta Malaespera meategian filmatu zuen Bilboko Panarama ekoiztetxeak, EiTBren, Bizkaiko Foru Aldundiaren, Bilboko Udalaren eta Energiaren Euskal Erakundearen laguntzarekin.Dokumentala osorik gaztelaniaz grabatuta dago eta aldi bereko itzulpena du euskarara.
 Ezaugarri teknikoak 
ZuzendaritzaImanol Muro eta Raul Lopez de GereñuGidoiaImanol Muro eta Raul Lopez de GereñuEkoizpenaElena MoreiraMusikaNerea AlberdiArgazki zuzendaritzaJon I. Corres eta Marcell ErdélyiKamarakJon I. Corres, Marcell Erdélyi eta Carlos PadillaKamara laguntzaileaIratxe Basaldua eta Nerea CárdenasArte zuzendariaJone Gonzalez MañarikuaSoinuaAlberto de la HozKoloreaJon I. CorresGrafismoaCarla de la Iglesia, Dani de Lagos, M. Estebanez eta I. Muro

 Erreferentziak 

 Ikus, gainera 

 Aliron

 Kanpo estekak 

 Dokumentalaren webgunea
 Olairion: Bilboren erraiak, EITB Nahieran. Dokumentalerako sarbidea

Kategoria:Euskal Herriko dokumentalak
Kategoria:Meatzaritza Euskal Herrian
Kategoria:Bilbo Zaharra
Kategoria:Bilboko historia